**TUKUMA NOVADA IZGLĪTĪBAS PĀRVALDE**

Nodokļu maksātāja reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63123503, mobilais tālrunis 29423615

www.tip.edu.lv e-pasts: [izglitiba@tukums.lv](mailto:izglitiba@tukums.lv)

|  |
| --- |
|  |

Tukumā

APSTIPRINU

Tukuma novada Izglītības pārvaldes

vadītāja\_\_\_\_\_\_\_\_\_\_\_\_\_\_ D. Strazdiņa

2023. gada 4.janvārī

**Tukuma novada izglītības un kultūras iestāžu**

**tautas deju kolektīvu radošais koncerts**

**NOLIKUMS**

2023. gada 4.janvārī

Nr.1-25/15

Izdots saskaņā ar Izglītības likuma

17.panta trešās daļas 16.punktu

1. Nolikums nosaka Tukuma novada izglītības un kultūras iestāžu tautas deju kolektīvu (turpmāk – Deju kolektīvs) radošā koncerta (turpmāk – Radošais koncerts) norises kārtību.
2. Radošā koncerta mērķis:
   1. sekmēt bērnu un jauniešu līdzdalību Dziesmu un deju svētku procesā, tradīcijas saglabāšanā un pārmantošanā, veicinot vispārējās, profesionālās, interešu, speciālās izglītības iestāžu un kultūras iestāžu tautas deju kolektīvu radošo darbību, izaugsmes iespējas un attīstību, gatavojoties XIII Latvijas Skolu jaunatnes dziesmu un deju svētkiem.
   2. radošo koncertu organizē Valsts izglītības satura cents (VISC) sadarbībā ar Tukuma novada Izglītības pārvaldi (turpmāk – Pārvalde). Par pasākuma organizēšanu atbildīgā persona – tautisko deju pulciņu pārraudzības metodiķe Madara Augule (turpmāk – metodiķe).
3. Radošajā koncertā piedalās Tukuma novada izglītības un kultūras iestāžu skolēnu 1.-12.klašu tautas deju kolektīvi.
4. Radošais koncerts notiek 2023. gada 21. aprīlī, Tukuma pilsētas kultūras namā, Lielā iela 1, Tukumā, Tukuma novadā, LV-3101.
5. Deju kolektīva vadītājs līdz 2023. gada 1. janvārim iesniedz metodiķei deju kolektīva vadītāja parakstītu un ar iestādes vadītāju saskaņotu pieteikuma anketu (Pielikums), uz e-pastu [madara.augule@tukums.lv](mailto:madara.augule@tukums.lv). Pieteikuma anketā nav atļauts mainīt prasīto informāciju.
6. Norise:
   1. Deju kolektīvu ierašanās Tukuma pilsētas kultūras namā no plkst. 8.30
   2. Deju kolektīvu individuālie mēģinājumi Tukuma pilsētas kultūras namā no plkst.8.30– 12.30;
   3. vienas deju grupas mēģinājuma laiks nedrīkst pārsniegt 10 minūtes;
   4. Deju kolektīvu Radošais koncerta sākums plkst.13.00;
   5. Radošā koncerta noslēgumā Deju kolektīvu vadītāju saruna ar dejas ekspertu.
7. Piedaloties Lielkoncertā dalībnieki un viņu vecāki vai likumīgie pārstāvji piekrīt, ka Radošā koncerta norises laikā dalībnieki var tikt fotografēti un filmēti, un fotogrāfijas un audiovizuālais materiāls var tikt publiskots nekomerciālos nolūkos kopā ar norādi par Deju kolektīva pārstāvēto izglītības vai kultūras iestādi. Plašāka informācija par datu privātuma politiku pieejama Pārvaldes interneta vietnē [www.tip.edu.lv](http://www.tip.edu.lv).
8. Informācija par Radošo koncertu būs pieejama Pārvaldes interneta vietnē [www.tip.edu.lv](http://www.tip.edu.lv).
9. Nosacījumi:
   1. Radošajā koncertā Deju kolektīvi dejo divas dejas;
      1. 1.-2., 1.-4., 3.-4. un 3.-6.klašu Deju kolektīvi dejo vienu metodiķes ieteiktu koprepertuāra deju;
      2. otra deja ir kolektīva vadītāja brīvi izvēlēta atbilstošās grupas deja no kolektīva repertuāra;
      3. 5.-6., 5.-9., 7.-9. un 10.-12. klašu Deju kolektīvi dejo divas kolektīva vadītāja brīvi izvēlētas atbilstošās grupas dejas no kolektīva repertuāra;
   2. koncertā Deju kolektīvi tērpjas latviešu tautas tērpos;
   3. uzstāšanās kārtību nosaka metodiķe.
10. Vērtēšana un apbalvošana
    1. Deju kolektīvu sniegumu noskatās un vērtē ieteiktais deju eksperts/eksperti.
    2. Deju kolektīvu sniegums tiek izteikts šādos vērtējumos:
       1. repertuārs apgūts;
       2. repertuārs apgūts daļēji;
       3. repertuārs nav apgūts.
    3. Eksperta/ekspertu vērtējums tiek fiksēts Radošā koncerta norises protokolā.
    4. Deju kolektīvi saņem Pārvaldes diplomus.
11. Papildus noteikumi:
    1. Deju kolektīva vadītājs, iesniedzot Lielkoncerta pieteikuma anketu, piekrīt šī nolikuma nosacījumiem un apņemas pildīt tajā noteikto;
    2. Pavadošie pedagogi/personāls un Deju kolektīva vadītājs ir atbildīgi par to, lai pasākuma laikā Deju kolektīva dalībnieki ievērotu sabiedrībā pieņemtās morāles un uzvedības normas.
12. Kontaktpersona – Madara Augule, Tukuma novada Izglītības pārvaldes tautisko deju pulciņu pārraudzības metodiķe, tālr. 26136717, [madara.augule@tukums.lv](mailto:madara.augule@tukums.lv).
13. Interešu izglītības nodarbību īstenošanā un pasākumu organizēšanā jāievēro Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasības.
14. Vecākiem/izglītojamā likumiskajiem pārstāvjiem sadarbībā ar pedagogiem ir pienākums raudzīties, lai izglītojamais neapmeklē nodarbību vai pasākumu, ja viņam ir kādas akūtas veselības problēmas vai saslimšanas pazīmes.
15. Nodarbībās vai pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma, t.sk. pasākuma atcelšana, par ko tiek paziņots atsevišķi.

Pielikums

Tukuma novada Izglītības pārvaldes

04.01.2023. Tukuma novada izglītības un kultūras iestāžu

tautas deju kolektīvu radošā koncerta nolikumam Nr.1-25/15

**Skolu jaunatnes tautas deju kolektīvu radošie koncerti**

**Deju kolektīva pieteikuma anketa**

*Anketu lūgums aizpildīt precīzi un ar pilniem vārdiem, nosaukumiem.*

*Anketu deju kolektīva vadītājs līdz 2023. gada 1. februārim iesniedz novada deju kolektīvu virsvadītājam/ metodiķim*

|  |  |
| --- | --- |
| Pašvaldība |  |
| Izglītības vai kultūras iestādes pilns nosaukums |  |
| Kolektīva nosaukums (pilns nosaukums) |  |
| Kolektīva vadītājs  *(vārds, uzvārds)* |  |
| Kolektīva vadītāja kontakttālrunis, epasta adrese |  |
| Deju kolektīva grupa  *(apvilkt vai pasvītrot vajadzīgo)*: | \* pirmsskolas deju kolektīvs  \* 1.-2.klašu deju kolektīvs  \* 3. - 4.klašu deju kolektīvs  \* 5. - 6.klašu deju kolektīvs  \* 7. - 9.klašu deju kolektīvs  \* 10. - 12.klašu deju kolektīvs  \* 1. - 4.klašu deju kolektīvs  \* 3. – 6.klašu deju kolektīvs  \* 5. – 9.klašu deju kolektīvs |
| Radošā koncerta repertuārs *(dejas nosaukums, horeogrāfs, mūzikas autors)* | 1.Deja – |
| 2.Deja - |
| Dalībnieku - dejotāji skaits kolektīvā | Meiteņu skaits \_\_\_\_\_  Puišu skaits \_\_\_\_\_\_\_ |
| Pedagogu skaits kolektīvā |  |
| Kolektīva vadītāja paraksts |  |
| Iestādes vadītāja paraksts |  |
| Datums |  |

*Deju kolektīva vadītājs, parakstot radošā koncerta pieteikuma anketu, piekrīt šā nolikuma nosacījumiem un apņemas izpildīt tajā noteikto.*